Emmanuel Marie Anne Alain Gobilliard

**Emmanuel Marie Anne Alain Gobilliard** (født 1968) er en fransk geistlig og katolsk biskop av Digne. Til Sommer-OL 2024 var Vatikanets og det franske biskopers delegat. 
## Liv og virke
### Bakgrunn
Emmanuel Gobilliard er sønn av armégeneral Hervé Gobilliard. Etter å ha deltatt i en forberedende klasse ved *lycée Henri-IV* og deretter oppnådd en grad i historie ved Sorbonne, begynte Emmanuel Gobilliard på presteeseminaret i Puy-en-Velay, et bispedømme han han ikke hadde noen bånd til.

I 1992 fullførte han sin militærtjeneste i Gap, og begynte deretter på det franske seminar i Roma hvor han fullførte andre syklus av studiene ved Det pavelige gregorianske universitet. Mellom 1994 og 1998 var han en del av sjelesorgsteamet ved Spallazani-sykehuset, og spesialiserte seg i de terminale faser av infeksjonssykdommer.  

I 1996 fullførte han sin tredje studiesyklus ved *Pontifical Institute for Studies on Marriage and Family* ved Lateranuniversitetet. Han ble ordinert til prest 28. juni 1997 for bispedømmet Puy-en-Velay. 
### Prest
Emmanuel Gobilliard ble presteviet den 29. juni 1997 av biskopen av Le Puy-en-Velay, Henri Brincard C.R.S.A. Han fullførte studiene i Roma året etter, og med lisensiat i moralteologi.

I september 1998 ble han utnevnt til bispedømmeleder for bispedømmet Le Puys folkeopplysningsarbeid og ungdomsarbeid, og han ble selv kapellan ved to ungdomsskoler og seks videregående skoler.

I februar 2004 ble han utsatt for en alvorlig ulykke. På slutten av rehabiliteringen ble han utnevnt til sokneprest i Yssingeaux og ansvarlig for kallsarbeidet. Fra 2005 var han biskoppelig delegat for prestenes videreutdannelse, en stilling han beholdt til 2015.

I 2001 opprettet han *Théâtre des Pléiades* som han ledet sammen med skuespilleren og komikeren Dominique Touzé frem til august 2016. *Théâtre des Pléiades* oppsatte blant annet stykker av Angelin Preljocaj og Peter Brook, rundt spørsmålet om «det hellige». Gobilliard var selv klarinettist, og spilte i flere ensembler, som symfoniorkesteret til konservatoriet i departementet Puy-en-Velay, og harmoniorkesteret i byen Puy. I august 2011 ble han gjort til *chevalier des Arts et Lettres*.

Biskop Henri Brincard av Puy utnevnte ham til rektor for katedralen og medlem av rådgiverkollegiet i september 2006.

I 2011 dro han for et sabbatsår til Madagaskar hvor han arbeidet i et hjem for unge mennesker med nedsatt funksjonsevne og underviste ved presteseminaret i Fianarantsoa. Det var i løpet av dette året han skrev brevene som i 2016 skulle samles inn og publiseres under tittelen «Journal de Tanjomoha», inkludert et brev som ble distribuert bredt via sosiale nettverk om utfordringene med prestenes d sølibat.

Tilbake i Le Puy gikk han tilbake til sine tidligere funksjoner, som fra 2015 ble han dessuten koordinator for unge prester i kirkeprovinsen Lyon.

### Hjelpebiskop i Lyon
Den 16. juni 2016 utnevnte pave Frans ham til titulærbiskop av *Carpentras* og hjelpebiskop i Lyon. Erkebiskopen av Lyon, ksrdinal Philippe Barbarin, ordinerte ham til biskop den 11. september samme år; medkonsekratorer var biskopen av Digne, Jean-Philippe Nault S.J.M.V., og biskopen av Le Puy-en-Velay, Luc Crépy C.I.M.

I 2021 ble han utnevnt til ansvarlig på vegne av Kirken for forbindelser med de olympiske og paralympiske leker i Paris 2024. Vatikanet bekreftet ham i denne funksjonen i september 2022, og utnevnte ham til sin delegat/representant for de olympiske leker. Han ble den første til å inneha denne stillingen også på vegne av Pavestolen.

Mellom 2020 og 2022 foretok han omorganiseringen av tjenestene til bispedømmet Lyon, kunngjort av erkebiskopen 15. september 2022.

Emmanuel Gobilliard ble også president for styringsrådet for RCF8 radio.

### Biskop av Digne
Den 15. oktober 2022 utnevnte pave Frans ham til biskop av Digne. Innsettelsen i embedet fant sted den 11. desember 2022.

**Som Olympiade-biskop:** Biskop Emmanuel Gobilliard var Vatikanets representant og delegat for de franske katolske biskoper for kirkens engasjement og tjenester under Sommer-OL 2024 i Paris. Ved åpningsseremonien var det i særdeleshet étt tablå og innslag som ifølge biskopene *«inkluderte scener med latterliggjøring og forhånelse av kristendommen»*. Biskop Emmanuel Gobilliard fortalte at noen franske idrettsutøvere hadde hatt problemer med å sove på grunn av kontroversen.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santorio (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Carlo Boschi (1715-1788) *1760
* Kardinal Bartolomeo Pacca (1756-1844) *1786
* Pave Gregor XVI (1765-1846) *1831
* Kardinal Castruccio Castracane degli Antelminelli (1779-1852) *1844
* Kardinal Paul Cullen (1803-1878) *1850
* Erkebiskop Joseph Dixon (1806-1866) * 1852
* Erkebiskop Daniel McGettigan (1815-1887) *1856
* Kardinal Michael Logue (1840-1924) *1879
* Biskop Patrick Joseph O’Donnell (1856-1927) *1888
* Biskop John Gerald Neville, C.S.Sp. (1858-1943) *1913
* Biskop Auguste Julien Pierre Fortineau, C.S.Sp. (1873-1948) *1915
* Erkebiskop Xavier Ferdinand J. Thoyer, S.J. (1884-1970) *1937
* Erkebiskop Gilbert Ramanantoanina, S.J. (1916-1991) *1960
* Kardinal Victor Razafimahatratra, S.J. (1921-1993) *1971
* Erkebiskop Philibert Randriambololona, S.J. (1927-2018) *1988
* Kardinal Philippe Xavier Christian Ignace Marie Barbarin (1950-) *1998
* Biskop *Emmanuel Marie Anne Alain Gobilliard* (1968-) *2016

## Referanser